Nr. / 05.04.2021

APROB,

P. MINISTRU SĂNĂTĂȚII

SECRETAR DE STAT

ANDREEA MOLDOVAN

REFERAT DE APROBARE

Având în vedere necesitatea actualizării metodelor şi procedurilor privind curăţarea, dezinfecţia şi sterilizarea în unităţile sanitare publice şi private, ambulatorii şi căminele de rezidenţă, s-a propus de către specialiştii în domeniul epidemiologiei şi sănătăţii publice din cadrul Institutului Național de Sănătate Publică și Asociației pentru Prevenirea și Controlul Infecțiilor, abrogarea *Ordinului Ministrului Sănătăţii nr. 961 din 19 august 2016 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, ambulatorii și căminele de rezidență, tehnicii de lucru şi interpretare pentru testele de evaluare a eficienţei procedurii de curăţenie şi dezinfecţie, procedurilor recomandate pentru dezinfecţia mâinilor, în funcţie de nivelul de risc.*

Astfel, specialiştii din cadrul Institutului Național de Sănătate Publică și Asociației pentru Prevenirea și Controlul Infecțiilor,au propus modificări privind:

* Introducerea de noi definiții privind termenii de dezinfecție, sterilizare și curățare,
* Metodele de evaluare a eficacității procedurilor de curățenie și dezinfecție,
* Procedurile recomandate pentru dezinfecția mâinilor în funcție de nivelul de risc,
* Metodele de evaluare a derulării și eficienței procesului de sterilizare,

Astfel, am elaborat proiectul de *Ordin pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc precum și metodele de evaluare a derulării și eficienței procesului de sterilizare* **,** pe care dacă sunteți de acord, vă rugăm să îl aprobați.

Menționăm că proiectul de Ordin va fi publicat pe site-ul Ministerului Sănătății pentru asigurarea procesului de transparență decizională.

Cu stimă,

Director General Adjunct

Dr. Amalia Serban

Întocmit:Dr.B.C.